=== Riffelsyndikatet ===
Før og under [[besættelsen]] var A.P. Møller medejer af [[DISA#Dansk Industri Syndikat A/S|Dansk Riffel-syndikat]], der før krigen fremstillede våben til den danske hær og under krigen blev brugt af tyskerne til at levere våben til værnemagten. Den [[10. maj]] [[1943]] blev Riffelsyndikatet udsat for en [[sabotage]]aktion. Det førte til en henvendelse fra A.P. Møller til [[Erik Seidenfaden]], [[Dagbladet Politiken|Politikens]] korrespondent i [[Stockholm]], som blev bedt om at ''»give London besked på at bringe sabotagen til ophør«''<ref>Christian Jensen, Tomas Kristiansen og Karl Erik Nielsen, ''Krigens købmænd'', Gyldendal 2000, s. 155</ref>. Den [[22. juni]] [[1944]] blev Riffelsyndikatet igen udsat for sabotage af modstandsgruppen [[BOPA]].
Erhvervsliv Kultur Organisationer